Up-476/01
Natisni
Opravilna št.:
Up-476/01
Datum odločitve:
21. 5. 2002
ECLI:
ECLI:SI:USRS:2002:Up.476.01
Akt:
Ustavna pritožba A. A. zoper sodbo Višjega sodišča v Kopru št. I Cp 583/2000 z dne 9. 5. 2001 v zvezi s sodbo Okrajnega sodišča v Ilirski Bistrici št. P 51/98 z dne 5. 4. 2000
Izrek:
Ustavna pritožba A. A. zoper sodbo Višjega sodišča v Kopru št. I Cp 583/2000 z dne 9. 5. 2001 v zvezi s sodbo Okrajnega sodišča v Ilirski Bistrici št. P 51/98 z dne 5. 4. 2000 se zavrže.
Evidenčni stavek:
V skladu z 52. členom Zakona o Ustavnem sodišču je ustavno pritožbo treba vložiti v roku 60 dni od vročitve izpodbijanega akta. Ustavna pritožba je torej prepozna in jo je treba zavreči.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 11. 2001
Vrsta odločitve:
sklep
Vrsta rešitve:
zavrženje
Dokument:
US21504
Up-476/01
21. 5. 2002
SKLEP
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 21. maja 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Kopru št. I Cp 583/2000 z dne 9. 5. 2001 v zvezi s sodbo Okrajnega sodišča v Ilirski Bistrici št. P 51/98 z dne 5. 4. 2000 se zavrže.
Obrazložitev
1. Okrajno sodišče v Ilirski Bistrici je zavrnilo tožbeni zahtevek, s katerim je pritožnik od tožene stranke zahteval, da mu mora plačati odškodnino za posekan in prodan les v višini 61 055 SIT z zakonitimi zamudnimi obrestmi od 20. 8. 1997 do plačila in povrniti pravdne stroške. Višje sodišče je z izpodbijano sodbo pritožnikovo pritožbo zavrnilo in potrdilo sodbo sodišča prve stopnje. Zoper to sodbo pritožnik vlaga ustavno pritožbo, ker naj bi neutemeljeno posegala v njegovo pravico do zasebne lastnine in dedovanja iz 33. člena Ustave.
2. V skladu z 52. členom Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo treba vložiti v roku 60 dni od vročitve izpodbijanega akta. Ustavno sodišče je po opravljeni poizvedbi pri Okrajnem sodišču v Ilirski Bistrici ugotovilo, da je bila pritožnikovemu pooblaščencu izpodbijana sodba vročena dne 7. 6. 2001. Ustavna pritožba, vložena dne 21. 11. 2001, je torej prepozna in jo je treba zavreči. Pritožnik v ustavni pritožbi med naštevanjem izpodbijanih aktov navaja tudi odločbo (pravilno dopis) Vrhovnega državnega tožilstva opr. št. Ctz 259/01 z dne 20. 9. 2001, vendar ga ustavni pritožbi ni priložil. Ker po ustaljeni praksi Ustavnega sodišča ustavna pritožba zoper dopis Državnega tožilstva ni dopustna, pritožnik ni bil pozvan, naj navedeni dopis predloži. V zvezi s tem Ustavno sodišče še pojasnjuje, da morebiten predlog Državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam- Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnikom Ustavnega sodišča. Ker se v zakonskem roku za sprejem niso izrekli trije sodniki, ustavna pritožba ni bila sprejeta v obravnavo.
Predsednik senata
dr. Lojze Ude